Διεθνής Εταιρεία για τη Διεπιστημονική Μελέτη της Συμμετρίας

Η **Διεθνής Εταιρεία για την Μελέτη της Συμμετρίας** ("Διεθνής Εταιρεία για τη Διεπιστημονική Μελέτη της  Συμμετρίας" (συντ. SIS) είναι ένας διεθνής μη κυβερνητικός, μη κερδοσκοπικός οργανισμός με έδρα τη Βουδαπέστη της Ουγγαρίας (Tisza u. 7, H-1029).Οι κύριοι στόχοι της είναι:

# να φέρει σε επαφή τους καλλιτέχνες και τους επιστήμονες, τους εκπαιδευτικούς και τους φοιτητές που ενδιαφέρονται ή ασχολούνται με την έρευνα για την κατανόηση της έννοιας της συμμετρίας και τις εφαρμογές της (ασυμμετρία, μερική απόκλιση από τη συμμετρία, κ.α.).
# να ενημερώνει το ευρύ κοινό για τις εκδηλώσεις που αφορούν τις έρευνες για τη συμμετρία.·
# να εξασφαλίσει ένα τακτικό φόρουμ ανταλλαγής ιδεών για όσους ενδιαφέρονται για την έρευνα στο πεδίο της συμμετρίας, με τη διοργάνωση, μεταξύ άλλων, συνεδρίων και την έκδοση ακαδημαϊκών περιοδικών.

Το θέμα της συμμετρίας προτάθηκε ως αντικείμενο μελέτης για πρώτη φορά από Ρώσους και Πολωνούς ερευνητές. Στη συνέχεια, το 1952, ο Χέρμαν Βάυλ δημοσίευσε το συναρπαστικό του βιβλίο *Συμμετρία*, το οποίο μεταφράστηκε σε 10 γλώσσες. Έκτοτε, η συμμετρία έχει γίνει ελκυστικό αντικείμενο έρευνας σε διάφορους τομείς. Έχουν μελετηθεί αρκετές εκφάνσεις της αρχής της συμμετρίας στην γλυπτική, τη ζωγραφική, την αρχιτεκτονική, τη διακόσμηση και το σχεδιασμό, καθώς και στην οργανική και ανόργανη φύση. Έχει διερευνηθεί η φιλοσοφική και μαθηματική σημασία αυτής της αρχής. Κατά τη διάρκεια της δεκαετίας του 1980, οι συζητήσεις σχετικά με τη φύση του κόσμου, δηλ. αν οι νόμοι της φύσης είναι ουσιαστικά πιθανο-θεωρητικοί ή  γεωμετρικοί, αναβίωσαν το ενδιαφέρον των ερευνητών για το θέμα της συμμετρίας. Η πνευματική ατμόσφαιρα αυτής της περιόδου διευκόλυνε την ιδέα της ίδρυσης ενός νέου θεσμού αφιερωμένου στη μελέτη όλων των πολύπλοκων μορφών, των προτύπων της συμμετρίας και των διατεταγμένων δομών που διήκουν στην επιστήμη, τη φύση και την κοινωνία. Αυτό οδήγησε τελικά στην ίδρυση της Διεθνούς Εταιρείας για τη Διεπιστημονική Μελέτη της Συμμετρίας.

Η κοινότητα της Εταιρείας περιλαμβάνει ειδικούς σε διάφορους κλάδους της επιστήμης και σε καλλιτέχνες σε διάφορα πεδία της Τέχνης. Οι έρευνες για τη συμμετρία έχουν καθιερωθεί στην ακαδημαϊκή κοινότητα ως ξεχωριστό διεπιστημονικό πεδίο. Η Εταιρεία έχει μέλη σε πάνω από 40 χώρες σε όλες τις ηπείρους.

Η Εταιρεία ιδρύθηκε το 1989 μετά από μια επιτυχημένη διεθνή συνάντηση στη Βουδαπέστη. Έκτοτε λειτουργεί συνεχώς, εκδίδοντας έντυπα και ηλεκτρονικά περιοδικά και διοργανώνοντας κάθε τρία χρόνια το Διεθνές Συνέδριο ***Συμμετρία: Τέχνη και Επιστήμη*** που εκτός από ομιλίες περιλαμβάνει και εκθέσεις καλλιτεχνικών δημιουργημάτων, καθώς και καλλιτεχνικές εκδηλώσεις γύρω από το θέμα της συμμετρίας:

* 1989 στη Βουδαπέστη, Ουγγαρία
* 1992 στην Χιροσίμα, Ιαπωνία
* 1995 στην Ουάσιγκτον, ΗΠΑ
* 1998 στην Χάιφα, Ισραήλ
* 2001 στο Σίδνεϊ, Αυστραλία
* 2004 στο Τίχανυ, Ουγγαρία
* 2007 στο Μπουένος Άιρες, Αργεντινή
* 2010 στο Γκμούντ, Αυστρία
* 2013 στην Χερσόνησος Κρήτη, Ελλάδα
* 2016 στην Αδελαΐδα, Αυστραλία
* 2019 στο Καναζάβα, Ιαπωνία
* 2022 στο Πόρτο, Πορτογαλία
* 2025 στο Κολυμβάρι, Κρήτη, Ελλάδα

Ενδιαμέσως, πραγματοποιήθηκαν οι εξής συναντήσεις:

* Στην Πόλη της Επιστήμης Τσουκούμπα (Tsukuba Science City), σε συνεργασία με την Ιαπωνική Εταιρεία *Katachi no kagaku kai*, Ιαπωνία, 1994 και 1998
* τις Βρυξέλλες (2002) 
* το Λβόβ (Λεμβέργη) (2008) 
* την Κρακοβία και το Βρότσλαβ (2008).

Μια νέα σειρά συνεδρίων με τον γενικό τίτλο ***Λογική της Εικόνας*** ξεκίνησε το 2013 με σκοπό αρχικά να πραγματοποιείται κάθε δύο χρόνια. Αυτή η σειρά συνεδρίων συνδιοργανώνεται με την Ερευνητική Ομάδα για την Καθολική Λογική:

* ISSC 2016: *Λογική της Εικόνας - Οπτικοποίηση, Εικονικότητα, Φαντασία και Ανθρώπινη Δημιουργικότητα*, στη Σαντορίνη, Ελλάδα
* ISSC 2018: *Λογική της Εικόνας - Εποπτική Μάθηση, Λογική και Φιλοσοφία της Μορφής στην Ανατολή και τη Δύση,* στο Κολυμπάρι,Κρήτη, Ελλάδα

Ο πρόεδρος της Διεθνούς Εταιρείας για τη Διεπιστημονική Μελέτη της Συμμετρίας είναι ο Ντένις Νάγκυ. Η Εταιρεία διοικείται από ορισμένα ειδικά Συμβούλια και Επιτροπές. 

Το Διεθνές Επιστημονικό Συμβούλιο αποτελείται από τους εξής:

* Rima Ajlouni (ΗΠΑ) 
* Alireza Behnejad (ΗΒ),
* Oleh Bodnar (Ουκρανία),
* Beth Cardier (Αυστραλία),
* Liu Dun (Κίνα),
* Eugene Katz (Ισραήλ),
* Patricia Muñoz (Αργεντινή, εκπρόσωπος της SEMA),
* Janusz Rębielak (Πολωνία),
* Dmitry Weise (Ρωσία).

Μεταξύ των Επίτιμων Μελών της Εταιρείας είναι οι εξής:

* Carol Bier (ΗΠΑ) 
* Jürgen Bokowski (Γερμανία)
* Michael Burt (Ισραήλ)
* Donald Crowe (ΗΠΑ) 
* Istvan Hargittai (Ουγγαρία)
* Peter Klein (Γερμανία)
* Kōryō Miura (Ιαπωνία) 
* Tohru Ogawa (Ιαπωνία) 
* Werner Schulze (Αυστρία)
* Caspar Schwabe (Σουηδία) 
* Dan Shechtman (Ισραήλ)
* Ryuji Takaki (Ιαπωνία) 

Επίτιμα Μέλη της Εταιρείας (εκλιπόντα) 

* Johann Jakob Burckhardt (Σουηδία) 
* Harold S. M. Coxeter (Καναδά)
* Victor A. Frank-Kamenetsky (Ρωσία)
* Heinrich Heesch (Γερμανία) 
* Kodi Husimi (Ιαπωνία) 
* Michael Longuet-Higgins (ΗΒ και ΗΠΑ) 
* Yuval Ne’eman (Ισραήλ)
* Ilarion I. Shafranovskii (Ρωσία)
* Cyril Smith (ΗΠΑ) 
* Eugene P. Wigner (ΗΠΑ) 

## Εξωτερικοί σύνδεσμοι

* Symmetry-US
* Symmetry Foundation
* Facebook (κλειστή ομάδα)

## Παραπομπές


Κατηγορία:Συμμετρία